b'\n_START_ARTICLE_\nEventyrernes Klub\n_START_PARAGRAPH_\nEventyrernes Klub (egentlig: The Adventurers\' Club of Denmark) \xe2\x80\x93 ikke \xc3\xa5 forveksle med De Berejstes Klub \xe2\x80\x93 er en privat klubb for eventyrere og globetrottere.\n_START_SECTION_\nHistorie\n_START_PARAGRAPH_\nKlubben ble stiftet 13. desember 1938 av polarforskeren Peter Freuchen og talte ved stiftelsen \xc3\xa5tte menn og to kvinner: Dr. Aage Krarup Nielsen, ingeni\xc3\xb8r Ib M. Nyeboe, fru Magdalene Freuchen, kaptein A.P. Botved, Antoine Moller, direkt\xc3\xb8r Chr. Ditlev Reventlow, Estrid Bannister (senere Estrid Good), Janus S\xc3\xb8rensen og fremmedlegion\xc3\xa6ren Carl Mogensen. Blant den tidligere formenn kan nevnes milit\xc3\xa6rflyveren Michael Hansen, som i 1934 oppn\xc3\xa5dde en flott plassering i den eventyrlige flyvning fra Mildenhall (England) til Melbourne (Australia), England to Australia flight. Foreningen \xc3\xa6ret den 20. feb. 1986\xc2\xa0100-\xc3\xa5ret for Peter Freuchens f\xc3\xb8dsel ved \xc3\xa5 plante et eiketre n\xc3\xa6r Kastellets Norgesport samt markerte 60-\xc3\xa5rsdagen for Freuchens opprettelse av klubben ved p\xc3\xa5 samme sted \xc3\xa5 reise en s\xc3\xa5kalt "inugsku" (steinvarde)._NEWLINE_Klubben holder til i et pakkhus i Nyhavn i K\xc3\xb8benhavn, og m\xc3\xb8tes hver tirsdag. P\xc3\xa5 m\xc3\xb8tene holdes \xc2\xa0foredrag og film fra medlemmenes eller inviterte gjesters reiser. Omkring det runde m\xc3\xb8tebord, hvor medlemmenes navn er risset, fortelles historier og det deles opplevelser for \xc3\xa5_NEWLINE_styrke kammeratskabets b\xc3\xa5nd. Foreningen skiftet i sin tid holdning og opptar derfor ikke lenger kvinnelige eventyrere._NEWLINE_Klubbens formann er Mikkel Jungersen og blant klubbens omkring100 medlemmer er blant andre Troels Kl\xc3\xb8vedal, Ib Michael, Jacob Holdt, J\xc3\xb8rn Riel, Ole Lindboe, Klaus Aarsleff, Carsten Jensen, Viggo Hansen (Jaktkaptein), Ole W\xc3\xb8hlers Olsen, Nikolaj Kirk, John Andersen, Jesper Gr\xc3\xb8nkj\xc3\xa6r, Frode Kjems Uhre, Rasmus Krath og Rane Willerslev. Eneste n\xc3\xa5levende \xc3\xa6resmedlem er reisejournalisten og filmmannen Jens Bjerre.'